Moskvada kasalxonaning 5-qavatidan qulab ketgan hamshira mashhur shifokorning BMW’si ustiga tushdi

Moskvadagi Transplantologiya markazida 29 yoshli hamshira beshinchi qavat derazasidan yiqilib tushdi, deb xabar beradi “Gazeta.ru”.

Ushbu hodisa 24-iyun, chorshanba kuni kechqurun Shchukinskaya ko‘chasida sodir bo‘ldi. Lat yegan va jarohat olgan hamshira shu kasalxonaning jonlantirish bo‘limiga yetkazildi. Shifokorlarning aytishicha, uning hayoti xavf ostida emas.
Yiqilib tushish oqibatlarini ayolning deraza tagida turgan, kasalxona bosh shifokori Sergey Gotyening BMW avtomashinasi tomiga tushganligi biroz yumshatdi. Avtomashinaga zarar yetdi.
Ayolning yiqilib tushish sabablari huquqni muhofaza qilish organlari tomonidan aniqlanmoqda.